Document ID: 31982D0458

ΑΠΟΦΑΣΗ ΤΟΥ ΣΥΜΒΟΥΛΙΟΥ της 14ης Ιουνίου 1982 περί συνάψεως συμφωνίας υπό μορφή ανταλλαγής επιστολών μεταξύ της Ευρωπαϊκής Οικονομικής Κοινότητας και της Σοσιαλιστικής Δημοκρατίας της Τσεχοσλοβακίας για το εμπόριο στον τομέα των προβατοειδών και των αιγοειδών
(82/458/ΕΟΚ)
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητας, και ιδίως το άρθρο 113,
τη σύσταση της Επιτροπής,
Εκτιμώντας:
ότι η Επιτροπή διεξήγαγε διαπραγματεύσεις με τρίτες χώρες, προμηθεύτριες προβείου και αιγείου κρέατος ή ζώντων προβατοειδών και αιγοειδών, με σκοπό την επίτευξη συμφωνιών αυτοπεριορισμού των εξαγωγών τους προς την Κοινότητα
ότι η Επιτροπή κατέληξε σε συμφωνία με την Τσεχοσλοβακία
ότι η συμφωνία αυτή επιτρέπει την πραγματοποίηση των εμπορικών συναλλαγών σε αρμονία με τη λειτουργία της κοινής οργανώσεως αγοράς στον εν λόγω τομέα
ότι η παραχωρηθείσα ποσότητα στο πλαίσιο της συμφωνίας αυτοπεριορισμού πρέπει να αντικαταστήσει την ποσόστωση των 600 τόνων, που προβλέπεται στον κανονισμό (ΕΟΚ) αριθ. 424/82 του Συμβουλίου της 22ας Φεβρουαρίου 1982 περί του καθεστώτος εισαγωγής που εφαρμόζεται σε ορισμένες τρίτες χώρες στον τομέα του προβείου και αιγείου κρέατος το 1982 (1),
(1) ΕΕ αριθ. L 55 της 26.2.1982, σ. 1.
ΑΠΟΦΑΣΙΖΕΙ:
ρθρο 1
Η συμφωνία υπό μορφή ανταλλαγής επιστολών μεταξύ της Ευρωπαϊκής Οικονομικής Κοινότητας και της Σοσιαλιστικής Δημοκρατίας της Τσεχοσλοβακίας για το εμπόριο στον τομέα των προβατοειδών και των αιγοειδών, που συμπληρώνεται με δύο ανταλλαγές επιστολών σχετικά με τα σημεία 2 και 9 αντιστοίχως, εγκρίνεται εξ ονόματος της Κοινότητας.
Τα κείμενα αυτών των πράξεων επισυνάπτονται στην παρούσα απόφαση.
ρθρο 2
Ο Πρόεδρος του Συμβουλίου εξουσιοδοτείται να ορίσει το πρόσωπο στο οποίο ανατίθεται να υπογράψει τη συμφωνία με σκοπό τη δέσμευση της Κοινότητας.
Έγινε στο Λουξεμβούργο, στις 14 Ιουνίου 1982.

Labels: 3
17
18
6